በወልዲያ ዩኒቨርስቲ  ተማሪዎችን  ለማረጋጋት ውይይት እየተካሄደ ነው
ባለፉት ቀናት  የተፈጠሩ  የሰላምና መረጋጋት  ችግሮችን  ለመፍታት  ከተማሪዎች  ጋር የተለያዩ ውይይቶች እየተካሄዱ  መሆኑን  የወልድያ ዩኒቨርስቲ  አስታወቀ ።የዩኒቨርስቲው ፕሬዚደንት ፕሮፌሰር ያለው እንዳወቅ  ከዋልታ ጋር ባደረጉት ቃለ ምልልስ እንደገለጹት በዚህ ሳምንት በተማሪዎች  መካከል ተከስቶ የነበረው  ግጭት  ለመፍታትና ወደ መደበኛ የትምህርት  መርሃ ግብር እንዲመሱ ለማድረግ ከትናንት ጀምሮ ውይይት እየተካሄደ ይገኛል ።    በዩኒቨርስቲው የተፈጠረው ግጭት ትክክል እንዳልሆነ በተማሪዎች ውይይት ወቅት መተማማን  ላይ ተደርሷል  ያሉት  ፕሮፌሰር ያለው  በተማሪዎች  መካከል ጤናማ የሆነ ግንኙነት  እንዲፈጠርና መፈራራት እንዳይኖር ለማድረግ የሚደረጉት ጥረቶች ቀጥለዋል ብለዋል ።ዩኒቨርስቲው  ተማሪዎችን  ለማወያያት 300  የሚሆኑ የተማሪዎችን አደረጃጃት መጠቀሙን  የገለጹት ፕሮፌሰር ያለው ተማሪዎችን በማወያያት በኩል የዩኒቨርስቲው አመራሮች ፣ የአስተዳደር ሠራተኞች ፣ዲኖችና መምህራን የነቃ ተሳትፎ እያደረጉ ይገኛሉ ።በዩኒቨርስቲው በዚህ ሳምንት ለተፈጠረው የሰላምና መረጋጋት ችግር መንስኤ የሆኑ ተማሪዎችም ተለይተው  አስፈላጊውን እርምጃ ለመውሰድ  እየተዘጋጁ መሆኑ ፕሮፌሰር ያለው ጠቁመዋል   ።በወልዲያ ዩኒቨርስቲ በዚህ ሳምንት በተማሪዎች መካከል በተፈጠረው ችግር ጥቂት ተማሪዎች   ጉዳት የደረሰ  ሲሆን የአንድም ተማሪ ህይወት አለመጥፋቱ  የተገኘው መረጃ  ያመለክታል ።